ON Semiconductor FDG6301N MOSFET 2 N-Kanal 300 mW SC-70-6 kaufen
ON Semiconductor FDG6301N MOSFET 2 N-Kanal 300 mW SC-70-6
Bestell-Nr.: 1263495 - 62
Hst.-Teile-Nr.: FDG6301N | EAN: 2050002641891 Tshwane onder administrasie geplaas | Maroela Media
Stevens Mokgalapa. (Foto: DA)
Die Tshwane-metro is onder administrasie geplaas nadat die ANC en EFF Donderdag daarin geslaag het om ŉ mosie van wantroue in die burgemeester en speaker deur te voer.
Lebogang Maile, Gautengse LUR vir samewerkende regering en tradisionele sake, het Vrydag tydens ’n mediakonferensie gesê die Gautengse regering is genoop om by die metro in te gryp.
Dít volg kort nadat Stevens Mokgalapa, burgemeester van Tshwane wat tans op spesiale verlof is, en speaker Katlego Mathebe deur mosies van wantroue uit hul ampte onthef is.
Dit beteken dat dié metro voortaan weer deur die ANC beheer word. Die ANC het ook vandeesweek beheer van die Johannesburgse metro teruggeneem nadat Geoff Makhubo verkies is tot nuwe burgemeester.
“Die kern van die uitdagings wat die twee metro’s in die gesig staar, is die vraag na leierskap. Daar moet verstaan word dat geen enkele politieke party ŉ volstrekte meerderheid in vier van die 11 munisipaliteite in Gauteng behaal het ná die 2016-verkiesing nie. Dit het daartoe gelei dat politieke partye hul wetlike reg en voorreg uitoefen om koalisies binne die vier munisipaliteite aan te gaan,” het Maile gesê.
Die DA glo egter dat dié reg Donderdag onregmatig uitgeoefen is met die verwydering van Mokgalapa en Mathebe. Die party gaan dit in die hof betwis, sê John Moodey, DA-leier in Gauteng.
Moodey sê in ’n verklaring raadslede van die ANC en die EFF is met die hulp van ander partye in ’n onwettige magsgreep geplaas wat tot chaos tydens gister se raadsvergadering gelei het.
Moodey het gesê dat die speaker by die aanvang van die vergadering self teruggestaan het van haar amp om plek te maak vir haar verkose adjunk, Zweli Khumalo. Dit was nodig aangesien die eerste punt op die agenda die mosie van wantroue in die speaker was.
Moodey het bygevoeg dat die ANC vooraf gereël het dat Willy Bhila, onwettige adjunkdirekteur-generaal van COGTA, as voorsitter van die vergadering optree.
“Toe die DA beswaar maak teen Bhila se teenwoordigheid aangesien dit onwettig was, het die ANC- en EFF-raadslede egter met die verkiesing van die EFF-raadslid Obakeng Ramabudo voortgegaan om ŉ mosie te lei wat gelei het tot die verwydering van Mathebe,” sê Moodey.
Hy het gesê dat die ANC en EFF oomblikke later voortgegaan het met ŉ mosie om burgemeester Mokgalapa te verwyder.
“Toeskouers [van die vergadering] moes gedink het hulle is nie meer in Suid-Afrika nie, maar in ŉ piesangrepubliek,” het Moodey gesê.
ANC EFF In die nuus Stevens Mokgalapa Tshwane-metro
Dit is ‘n piesangrepubliek…
Moody is reg as hy sê dit is n piesang republiek,ons moet n onafhanklike tuistaat kry hoe gouer hoe beter.
Moodley is reg, SA is n piesangrepubliek, maar n ongeneeslike siek “failed state” piesangrepubliek danksy ANC/EFF ideologiee van magshebsug, BEE selfverryking ten koste van dienslewering, onverdraagsaamheid en onversoenende optredes van geweld, intimidasie, diskriminasie en onderdrukking!
Die DA het die kiesers in die steek gelaat en nou gaan ONS die prys daarvoor betaal. Wie weet waarmee hierdie klomp narre vorendag gaan kom???!!!
Naam moet eintlik wees Het-DA-gestem!